Francesca Simon

GRÁZLIK GABO lieta v oblakoch

(25. diel)

Ilustroval Tony Ross

Ukážka z elektronickej knihy

Christine Lambovej, nebojácnej novinárke a statočnej toboganovej kumpánke

Text © Francesca Simon 2019

Illustrations © Tony Ross 2019

Translation © Darina Zaicová 2020

Slovak edition © Vydavateľstvo SLOVART, spol. s r. o.,

Bratislava 2020

Všetky práva vyhradené. Žiadna časť tejto knihy sa nesmie reprodukovať ani šíriť v nijakej forme ani nijakými prostriedkami, či už elektronickými alebo mechanickými, vo forme fotokópií či nahrávok, respektíve prostredníctvom súčasného alebo budúceho informačného systému a podobne, bez predchádzajúceho písomného súhlasu vydavateľa.

ISBN 978-80-556-4473-8

10 9 8 7 6 5 4 3 2 1

www.slovart.sk

Vytvorenie elektronickej verzie Dibuk, s. r. o., 2020

GRÁZLIK GABO

LIETA V OBLAKOCH

Úžasné! Skvelé! Supiš! Hurá! Sláva!

Grázlik Gabo neveril vlastným ušiam. Po toľkých rokoch ŽOBRONENIA a prosenia, prosenia a ŽOBRONENIA ho jeho zákerní, PRÍŠERNÍ rodičia konečne zoberú na výlet lietadlom. Gabovi sa splnil sen.

Mama s otcom si peknú dovolenku predstavovali tak, že ostanú doma a pokosia záhradu. Alebo ešte horšie, že IM s kosením pomôže GABO. Alebo ÚPLNE NAJHORŠIE, že pôjdu stanovať k nejakE´mu močiaru zamorenému komármi bez televízora, bez počítača, BEZ VŠETKÉHO.

OTRAS! HRÔZA!

FUJ.

To nie je dovolenka. To je organizované MUČENIE detí. Raz, keď sa Gabo stane KRÁL,OM, postará sa, aby o tom, kam sa pôjde na dovolenku, rozhodovali deti a aby každého rodiča, ktorý čo len zašepká slová ZÁHRADA, STANOVAČKA alebo ČERSTVÝ VZDUCH, ušlapala horda tučniakov.

Konečne poletí na skutočnú dovolenku, bude bývať v hoteli s dvanástimi BAZÉNMI, so strojmi na robenie vĺn, s hotelovou službou a SO VŠETKÝM, čo treba. Gabovi sa zdalo, akoby mal dovolenkovať v nebi.

A hoci Grázlik Gabo ešte nikdy neletel lietadlom, o lietaní vedel všetko. Jeho bratranec Namyslený Noro sa nedávno chvastal, ako leteli s Bohatou tetou Bertou. Na palube máš vlastnú kabínu s košíkmi plnými čokoládok a chrumiek. Luxusné postele. Za chrbtom sa ti tlačia stevardi a čakajú, kým si vyžiadaš ďalšie sladkosti alebo ďalší hamburger – ALEBO AJ TRI.

zmrzlinu, BUBLINKOVÉ nápoje, televízor a hry máš stále k dispozícii. Sedíš na úžasne pohodlnom sedadle a stačí lusknúť prstami, a už ti servírujú jedlo podľa tvojho želania. Gabo sa nevedel dočkať, kedy bude lietať v oblakoch a pozerať všetky diely Terminátora Gladiátora či Starej skapaciny s OBROVSKOU misou plnou čokolád na dosah ruky. A najlepšie na tom všetkom bude, že rodičia ho nebudú môcť otravovať s tým, aby

pomáhal v domácnosti, aby si dokončil úlohy alebo vypol telku. Nie na palube lietadla. Tam bude konečne SLOBODNÝ.

Gabo by vlastne mohol lietadlo pilotovať. Čo je na tom ťažké? Veď sa vie bicyklovať. Môže urobiť zopár slučiek, keď poletí MEDZI oblakmi.

Pilot Gabo.

Pre svojho mladšieho brata Vilka má v zálohe VYSTREĽOVACIE SEDADLO.

Stihne si zahrať VŠETKY hry a pozrieť VŠETKY seriály? Poletia dosť dlho? Grázlik Gabo v to pevne dúfal. Už sa nevedel dočkať, kedy si oddýchne vo svojom malom paláci v oblakoch.

Škoda, že, bohvieprečo, berú aj jeho brata, toho

PLIENKOŠA,

červiaka,

tlčhubu,

smraďocha,

bzdochu, namiesto toho, aby ho vyhodili do kontajnera na smeti.

Grázlik Gabo sa ZAMRAČIL. Už sa nevie dočkať, kedy na svojej kajute TRESKNE dverami, aby toho ropušiaka nemal na očiach počas letu.

Konečne nastal veľký deň. Po tom, čo Gabo, Vilko, mama a otec prvý raz skontrolovali, či si pobalili letenky a cestovné pasy, keď druhý raz skontrolovali pobalené letenky a cestovné pasy a keď aj tretí raz skontrolovali letenky a cestovné pasy, nakoniec prišli na letisko.

,,Practe sa mi z cesty, červiaci!‘‘

skríkol Gabo. Rýchlo ako blesk FRČAL

na kolieskovom kufri s obrázkami Šimona Šialenca k odletovej bráne, VRÁŽAL do ľudí a ZHADZOVAL  tovar vystavený v bezcolnej zóne. „Musím stihnúť lietadlo!“

,,NEGRÁZLUJ, Gabo!“ okríkla ho mama.

„UŽ AJ SA VRÁŤ, GABO!“ volal naňho otec.

Grázlik Gabo si nič nevšímal. Načo stáť v rade, keď ho volá raj? Aj tak už premárnil priveľa času ČAKANÍM na check-ine, ČAKANÍM v rade pred bezpečnostnou kontrolou, ČAKANÍM, aby mohol ČAKAŤ v nejakom šore. Už nebude ČAKAŤ ani sekundu.

Rozbehol sa do lietadla, sáčuc a odtláčajúc cestujúcich vyčkávajúcich pri vstupe na palubu. Musí si obsadiť ...

Koniec ukážky

Table of Contents

Titulná strana

Tiráž

LIETA V OBLAKOCH